als_Latn dik_Latn sag_Latn
Asport- Ishte i panjohur për shumë njerëz që e njohin mirë sportin dhe e ndjekin çdo ditë. Për shumë ishte një zbulim i bukur dhe madhështor. Askush nuk e kishte pritur që Adnan Januzaj mund të linte gjurmë këtë sezon në elitën e futbollit anglez, në Premier League, që konsiderohet dhe kampionati më i fortë në botë.
Mesfushori shqiptaro-belg, u grumbulluar nga menaxheri Davide Moyes në fazën përgatitore, derisa me paraqitjet e treguara arriti të zërë vend në formacionin e ekipit duke dhuruar paraqitje të shkëlqyera në Old Trafford dhe duke u kthyer në idhullin e tifozëve të Djajve të Kuq. Adnani debutoi në Premier League, derisa nga dymbëdhjetë ndeshje të zhvilluara ka arritur të realizoi tre gola. Januzaj, i cili debutoi edhe në Champions League, ka arritur që të gjithë njohësit e futbollit t’i lë gojëhapur me paraqitjet e shkëlqyeshme.
Januzaj është vlerësuar lartë nga ekspertë e futbollit, dhe mendohet që të ketë një të ardhme të ndritur, duke u kthyer në yllin e futbollit botëror vitet e ardhshme. Adnani ka një kontratë me Manchester United deri në vitin 2018, kontratë që është rinovuar vetëm pak muaj më parë. Mbrëmjen e sotme përsëri Adnani ka shkëlqyer, duke dhuruar dhe një asist për golin e Djajve të Kuq, që gjithsesi janë mundur nga Totenham brenda në Old Trafford.
You must be logged in to post a comment Login
als_Latn als_Latn als_Latn eng_Latn